Държавен вестник, бр. 98, 2003 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  98
Раздел XXIV
Средства за измерване на хектолитрова маса
Чл. 567. (1) Средства за измерване на хекто-
литрова маса са предназначени за определяне
насипна плътност на житни култури, наричана
по-нататък “хектолитрова маса”.
(2) Хектолитровата маса се представя като
отношение на масата на житните култури, из-
разена в килограми, към обема, изразен в хек-
толитри, когато средствата за измерване на
хектолитрова маса и използваният метод са в
съответствие с изискванията на този раздел.
(3) Изискванията на този раздел се прилагат
към средствата за измерване, наричани по-на-
татък “храномери”, когато те се използват за
определяне на хектолитрова маса на житните
култури за търговски цели.
Чл. 568. (1) Храномерът се състои от съд за
пълнене, устройство за пълнене, мярка за вмести-
мост, пръстен за пълнене, изравняващ нож, воде-
ща тежест и везна с неавтоматично действие.
(2) Всички части трябва да са конструирани
така, че храномерът да запазва метрологичните
си характеристики, когато се използва по пред-
назначение при нормални условия на употреба.
(3) Всички повърхности, които са в контакт
със зърното, трябва да са гладки и да са израбо-
тени от устойчив метал, например неръждаема
стомана или месинг.
(4) Стените трябва да са достатъчно дебели
и да не се деформират при нормални условия на
употреба.
(5) Устройството за пълнене с форма на
правилен цилиндър, завършващ с пресечен ко-
нус, трябва да се монтира така, че оста му да
съвпада с оста на измервателния цилиндър.
(6) Мярката за вместимост с форма на прав
кръгов цилиндър, чийто горен гладко шлифо-
ван ръб е в равнина, перпендикулярна на осите
на цилиндъра, трябва по време на пълненето да
се намира винаги в едно и също положение под
устройството за пълнене.
(7) Над мярката за вместимост, когато е в
положение за пълнене, се закрепва неподвиж-
но пръстен за пълнене, който се монтира по
същата ос и е със същия вътрешен диаметър,
както мярката за вместимост. Изравняващият
нож се придвижва в образувалия се между двете
части тесен отвор.
(8) Водещата тежест увлича зърното след себе
си и осигурява равномерното му насипване.
(9) Изравняващият нож е плосък, хоризон-
тален, не се деформира при употреба и трябва
да се придвижва свободно в процепа между
мярката за вместимост и устройството за пъл-
нене, без да се допира до тях.
Чл. 569. (1) Масата на зърното се измерва на
везна с неавтоматично действие, която може да
бъде механична или електронна.
(2) Когато везната е механична, мярката за
вместимост заема мястото на едното блюдо на
везната и нейната маса, когато е празна, трябва
да се уравновесява от масата на другото блюдо.
(3) В случаите по ал. 2 използваните при
измерването теглилки трябва да отговарят на
изискванията за клас на точност F1 или F2, като
максимално допустимите им грешки са равни
на 1/3 от максимално допустимата грешка на
везната за съответната маса.
Чл. 570. (1) Върху всеки храномер се поставя
табела, на която се нанасят:
1. знакът за одобрен тип;
2. наименованието или идентификационни-
ят знак на производителя;
3. търговската марка, ако има такава;
4. идентификационният номер на храномера
и годината на производство;
5. номиналната вместимост на мярката за
вместимост и инструкции за употреба или
препратка към съответните инструкции за
употреба.
(2) Данните по ал. 1 трябва да са видими,
четливи и незаличими.
Чл. 571. Храномерите трябва да са констру-
ирани и изработени така, че да гарантират пов-
торяемост и възпроизводимост на резултатите
от измерване.
Чл. 572. (1) Максимално допустимата греш-
ка за хектолитровата маса трябва да е равна на
± 0,005 от стойността на резултата, измерен с
еталонния храномер.
(2) Относителната максимално допустима
грешка на вместимостта на използваната мяр-
ка за вместимост е ± 0,002.
(3) Относителната максимално допустима
грешка на везната за измерената стойност на
маса е ± 0,001.
Чл. 573. Разликата между отделните резул-
тати от измерване, при които е използвана оп-
ределена зърнено-житна култура, и средната
стойност на хектолитровата маса, получена от
6 последователни измервания, не трябва да е
по-голяма от ± 0,003 от средната стойност.
Чл. 574. Храномерите се пускат на пазара
и/или в действие след одобряване на типа и след
първоначална проверка и подлежат на послед-
ващи проверки.
Чл. 575. За одобряване типа на храномерите
се представя един образец.
Чл. 576. Първоначалната проверка на хра-
номерите се извършва в един етап.
Чл. 577. (1) Първоначалната и последващи-
те проверки се извършват със стандартна про-
ба пшеница и еталонен храномер при относи-
телна влажност на околната среда по-малка от
60 % и температура на въздуха (20 ± 4) °С.
(2) За стандартна проба пшеница се използва
чиста пшеница без примеси от други култури и
твърди частици, с хектолитрова маса не по-мал-
ка от 80 kg/hl и с влажност не по-голяма от 12 %.
(3) Пробата пшеница трябва да престои в
помещението разстлана в тънък слой най-мал-
ко 10 часа преди извършване на измерването.
(4) Хектолитровата маса се изразява в ки-
лограми за хектолитър до втория десетичен
знак.